open-index/open-wikipedia-markdown huggingface dataset:
Carlos Aimar

**Carlos Daniel Aimar**, nado en Corral de Bustos o 21 de xullo de 1950, foi un xogador e adestrador de fútbol arxentino.

## Traxectoria 
Como xogador desenvolveu a súa carreira principalmente en Rosario Central, club onde a iniciou en 1971 e co que gañou o campionato nacional en 1971 e 1973. No ano 1979 colgou as botas nas filas do San Lorenzo de Almagro. Xogaba na demarcación de volante dereito.

Como técnico comezou adestrando as categorías inferiores de Ferrocarril Oeste ata que deu o salto en 1988 para adestrar ao Deportivo Español. Un ano despois emigra a Europa para alistarse nas filas do CD Logroñés na Primeira División na cal remata sétimo a dous puntos da clasificación para a Copa da UEFA.

Tras ese bo ano é fichado polo Boca Juniors, co que gaña unha Supercopa e unha Recopa Suramericana. En 1991 dirixe ao Rosario Central antes de volver ao ano seguinte ao Logroñés, a que logra salvar do descenso no último momento.

No ano 1994 ficha polo Celta de Vigo para substituír a Txetxu Rojo, a pesar do desmantelamento do aliñamento céltico que o ano anterior chegara á final da Copa do Rei o equipo non fai mal ano. Porén o ano seguinte é moi diferente, o Celta comeza o ano coa famosa crise dos avais que case lle supoñen o descenso administrativo e tras oito xornadas Carlos Aimar foi substituído por Fernando Castro Santos

En 1996 volve a Arxentina para adestrar a San Lorenzo de Almagro por un período moi breve, volvendo a España ao CD Logroñés e ao CD Tenerife

No ano 2002 tras un breve paso por Club Atlético Lanús, ficha polo Club Deportivo Leganés, porén non remata a temporada presentando a súa dimisión. Non regresa as bancadas ata a tempada 2005-06, cando ficha polo Quilmes Atlético Club, co que tampouco finaliza contrato.

Tralo abandono da súa carreira como adestrador, Aimar pasou a Subsecretario de Deportes en Santa Fe, provincia da Arxentina.
Antonio Crespo Iglesias

**Antonio Crespo Iglesias**, nado en Lalín o 27 de marzo de 1961, é un veterinario, e político galego do PPdeG.

## Traxectoria 
Doutor en Veterinaria e funcionario do Corpo Facultativo Superior da Xunta de Galicia. Exerceu como veterinario clínico entre 1984 e 1994. Nese ano foi nomeado Xefe de área dos servizos veterinarios de Deza e Tabeirós-Montes e en 1997 Xefe do servizo de sanidade e produción animal. Foi Director xeral de produción agropecuaria e Director do Instituto lácteo Gandeiro Galego (1997-2001). En 2001 foi nomeado Xefe do servizo de gandería de Pontevedra e en 2003 Director do Fondo Galego de Garantía Agraria (FOGGA). Entre 2005 e 2009 foi inspector veterinario oficial Deza - Vila de Cruces. En 2009 foi nomeado Director Xeral de Desenvolvemento Rural. Cesou en 2016, e en abril dese ano foi nomeado Xefe Territorial en Pontevedra da Consellería do Medio Rural.

Desde 2016 é o Presidente da Academia de Ciencias Veterinarias de Galicia.

## Vida familiar 
É irmán do alcalde de Lalín Xosé Crespo.

## Notas 
## Véxase tamén 
### Ligazóns externas 
*Currículo
Manuel García Paz

**Manuel García Paz**, nado en Santiago de Compostela o 26 de maio de 1895 e finado en Pozoblanco (Provincia de Córdoba) en 1990, foi un escritor e latinista e catedrático de instituto galego.

## Traxectoria 
Aínda novo marchou a Vigo onde traballou de aprendiz primeiro en *Faro de Vigo* e despois na imprenta La Nueva Prensa de Enrique Heraclio Botana. Iniciou a carreira eclesiástica, que abandonou para estudar Filosofía e Letras na Universidade de Santiago de Compostela e en Madrid. Foi profesor de ensino medio en institutos galegos, casteláns e andaluces. Colaborou en *Nova Galiza* cun artigo sobre Jacinto Santiago.

Dominaba varias linguas (sánscrito, grego, latín, árabe, alemán, inglés, romanés, italiano, francés...).

## Obra 
Na revista *Nós* publicou en 1931 a novela *O abade Mouriño*, cadro rural con intención humorística.

En 1935 publicou a súa obra máis destacada, *IV Melodía. Desfíe de ambente galego*, novela prologada por Jacinto Santiago e destinada a formar parte dunha tetraloxía, permanecendo, porén, os tres volumes restantes inéditos.

*IV melodía* é un libro estruturado en tres apartados: "¡A roda, roda! (parvadas)", "A vianesada ou a creación xeórxica (acción épico-folklórica)" e "Casamento de aldeia (cine sonoro)".

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 

### Ligazóns externas 
* , Armando (26/5/2016). "Ars dedicandi: Manuel García Paz"
Made In Euskal Herria

***Made In Euskal Herria*** é o primeiro álbum de estudio do grupo musical vasco Esne Beltza. O disco é unha mestura de sons propios do soul, do ska e do reggae. Foi lanzado ó mercado o 24 de maio de 2008.

## Listaxe de cancións
Torrente, el brazo tonto de la ley

***Torrente, el brazo tonto de la ley*** é un filme español dirixido, escrito e protagonizado por Santiago Segura. Primeiro filme da serie sobre o personaxe José Luis Torrente.

## Sinopse 
Torrente é un policía español fascista, machista, racista, alcohólico e do Atlético de Madrid. Ten un veciño chamado Rafi ó que lle gustan as películas de acción e as pistolas, e que vive coa súa nai e a súa curmá Amparito, unha ninfómana. Xuntos, Torrente e Rafi, roldarán pola noite as rúas da cidade.

## Personaxes 
## Galardóns e nomeamentos 
* 1998: 2 Premios Goya: mellor director novel e actor secundario (Tony Leblanc). 3 nomeamentos.

## Véxase tamén 
### Ligazóns externas 
* Ficha en Filmaffinity
Torrente 2: Misión en Marbella

***Torrente 2: Misión en Marbella*** é un filme español dirixido, escrito e protagonizado por Santiago Segura. Foi estreado no 2001. O filme é unha secuela de Torrente, el brazo tonto de la ley, e é o segundo filme sobre o personaxe de José Luis Torrente.

## Sinopse 
Torrente decide instalarse en plena Costa do Sol, en Marbella, e traballar como investigador privado. Alí, conta coa axuda de Cuco, que colabora con el a tempo parcial. A misión de Cuco consiste en desenmascarar a Spinelli, un perigoso traficante de armas que ameaza con destruír a cidade se non lle pagan 2.000 millóns de pesetas.

## Personaxes 
## Véxase tamén 
### Ligazóns externas 
* Ficha en Filmaffinity
Silent Hill (filme)

***Silent Hill*** é un filme dirixido por Christophe Gans que se estreou no 2006. Baséase na saga de videoxogos de Konami *Silent Hill*.

## Sinopse 
Rose, unha xove nai (Radha Mitchell), trata de atopar unha cura para a súa filla Sharon. Incapaz de resignarse á diagnose dos médicos que propoñen internala de forma permanente para o seu coidado psiquiátrico, Rose foxe coa súa filla ata chegar á cidade pantasma de Silent Hill, o lugar co que Sharon soña polas noites.

## Personaxes 
* Radha Mitchell como Rose Da Silva
* Sean Bean como Christopher Da Silva
* Laurie Holden como Cybil Bennett
* Deborah Kara Unger como Dahlia Gillespie
* Kim Coates como Oficial Thomas Gucci
* Tanya Allen como Anna
* Alice Krige como Christabella
* Jodelle Ferland como Sharon Da Silva
* Roberto Campanella como Cabeza Pirámide

## Véxase tamén 
### Ligazóns externas 
* Ficha na IMDb 
* Ficha en Filmaffinity
Full of Life (novela)

***Full of Life*** é unha novela en lingua inglesa escrita polo italo-americano John Fante, publicada en 1952.

## Trama 
John Fante é un guionista de Hollywood. Joyce, a súa compañeira, está embarazada de sete meses. Mercan unha casa con xardín, pero o chan da cociña podrece por mor dos térmites. Decide chamar ao seu pai, albanel xubilado que vive en San Juan, para que veña a lles arranxar a casa. John considera o seu pai como o mellor albanel dos Estados Unidos.

Ao chegar á casa do pai e da nai recíbeno ao seu xeito: o pai cunha disimulada xenreira cara ao estilo de vida (non asume que sexa escritor e que viva na gran cidade), e a nai cun dramático sentimentalismo. Os futuros avós desexan ter un rapaz no canto dunha rapaza, e danlle moitos consellos baseados na superstición para poder acadalo. O vello Nick, de sesenta e sete anos, procura convencer ao seu fillo para que veñan vivir á mesma vila ca eles.

O pai accede a ir aos Ánxeles. Logo dunha viaxe en tren chea de peripecias, esíxelle ao fillo que escriba unha historia sobre un tío seu dos Abruzos, para que o seu futuro neto non esqueza a orixe familiar. Cando se dispón a arranxar o chan, decide que é unha tarefa da que non se pode facer cargo, pero bota abaixo a cheminea e ponse a construír outra xunto a Joyce, para desesperación de John.

Joyce afronta o parto cun forte cambio nas súas crenzas. Le moitos libros de filosofía, e decide facerse católica, querendo bautizarse e casar antes do nacemento. John respecta a conversión da súa compañeira, pero non quere casar pola igrexa.

Finalmente, no hospital nace o bebé, e o novo avó regresa á súa casa feliz.

## Narración 
A obra está narrada en primeira persoa, e ten certo carácter autobiográfico, usando os nomes reais dos personaxes. Está ambientada en California a comezos da década de 1950.

## Adaptacións 
A novela foi levada ao cinema en 1956, con dirección de Richard Quine, con Richard Conte como Nick Rocco (John Fante) e Judy Holliday como Emily Rocco (Joyce).
O Alto, Moncelos, Abadín

**O Alto** é un lugar da parroquia de Moncelos no concello lugués de Abadín na comarca da Terra Chá.

## Lugares e parroquias 
### Lugares de Moncelos 
### Parroquias de Abadín 
## Véxase tamén 
### Outros artigos 
* Lugares de Abadín
Arroyo Club Polideportivo

O **Arroyo Club Polideportivo** é un club de fútbol de España, da localidade de Arroyo de la Luz, na provincia de Cáceres. Foi fundado en 1968 e actualmente xoga na Segunda División B Española por primeira vez na súa historia.

## Historia 
Na tempada 2009/10 clasifícase por primeira vez na súa historia para xogar a fase de ascenso a Segunda B como cuarto clasificado do grupo XIV, pero foi derrotado na primeira eliminatoria polo Alfaro. Na tempada seguinte volve clasificarse, esta vez como terceiro clasificado. Nesta ocasión o seu rival sería a Gimnástica Segoviana, aínda que tampouco consegue o ascenso.

Na tempada 2011/12, o club presenta uns dos orzamentos máis altos de toda a categoría, póndose como obxectivo lograr o ascenso de categoría. Non perder ningún partido en 26 xornadas, foi unha das claves para que se proclamara campión de Terceira na xornada 34 por primeira vez na súa historia. Nesta ocasión disputou a fase de ascenso como campión de grupo e enfrontouse ao SD Ejea. Tras gañar 1-2 en terras aragonesas, perdeu 0-1 en Arroyo de la Luz pero conseguiu por primeira vez na súa historia o ascenso a Segunda B.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 1 (Incluída a 2012/13)
* **Tempadas en 3ª**: 7

### Historial na liga 
## Palmarés 
***Terceira División Española (1)**: 2011/12

## Véxase tamén 
### Ligazóns externas 
*Sitio web oficial 
*Perfil en futbolme.com
Klubi Sportiv Vllaznia Shkodër

O **Klubi Sportiv Vllaznia Shkodër**, máis coñecido internacionalmente como KS Vllaznia, é un club de fútbol de Albania, da cidade de Shkodër. O seu estadio é o Loro-Boriçi.
## Historia 
Fundouse o 16 de febreiro de 1919 co nome de KS Bashkimi Shkodër, polo que é o club máis antigo de Albania. Dez anos despois sería renomeado como Bashkimi Shkodran e no ano 1935 como KS Vllaznia Shkodër, en 1950 *KS Shkodër* e un ano despois como ''Puna Shkodër. No ano 1958 adoptou por segunda e definitiva vez o seu nome actual Klubi Sportiv Vllaznia Shkodër.

Na tempada 1978-79 acadou o seu maior éxito internacional, ao participar na Copa de Europa, na que foi eliminado en dazaseisavos de final ante o FK Austria Viena pese a gañar o partido de ida por 2-0 ao perder a volta cun contundente 1-4.

## Equipamento 
* Titular: Camiseta vermella con liñas verticais azuis con pantalón e medias vermellas.
* Suplente: Camiseta, pantalón e medias azuis.

## Palmarés 
* Liga de Albania (9): 1945, 1946, 1971-72, 1973-74, 1977-78, 1982-83, 1991-92, 1997-98, 2000-01
* Copa de Albania (6): 1964-65, 1971-72, 1978-79, 1980-81, 1986-87, 2007-08
* Supercopa de Albania (2): 1998, 2001
* Campión da Segunda División de Albania (2): 1957, 1962

## Adestradores 
* 20px Ulrich Schulze (2006)
*  Mirel Josa (2006–2008)
*  Agim Canaj (2008–2009)
*  Hasan Lika (2009)
*  Roland Luçi (2009)
*  Edi Martini (2009–2010)
* 20px Mojaš Radonjić (2010)
*  Mirel Josa (2010–2011)
*  Elvis Plori (2011)
*  Rudi Vata (2011–2012)
*  Armir Grimaj (2012)
*  Shpëtim Duro (2012–2013)
*  Artan Bushati (2013)
*  Agim Canaj (2013–2014)
*  Samuel Nikaj (2014)
* 20px Derviš Hadžiosmanović (2014)

## Véxase tamén 
### Ligazóns externas
*Ficha do club
Cromistas

Os **cromistas** ou **Chromista** son un supergrupo de organismos eucarióticos probablemente polifilético, que poden ser incluídos no reino Protista ou nun reino propio. Comprenden todas as algas que presenten cloroplastos que conteñan clorofilas *a* e *c*, xunto con varias formas non pigmentadas que están estreitamente relacionadas coas anteriores. Estes plastos están rodeados por catro membranas, e crese que os adquiriron de algas vermellas.

O nome cromista fai referencia a que son organismos coloreados na súa maioría. O grupo inclúe tanto algas unicelulares coma pluricelulares. A posesión da clorofila *c* diferénciaas das plantas e outras algas, as cales non teñen esta clorofila. Pero tamén hai cromistas incoloros e non fotosintéticos.

## Grupos 
O grupo Chromista foi definido de diferentes maneiras a medida que se sucedían as clasificacións.

Unha das descricións máis usadas divídeos en tres grupos:

* Heterocontas ou *stramenopiles*: algas pardas, diatomeas, oomicetos etc.
* Haptófitas
* Criptomónadas

En 2010, Thomas Cavalier-Smith pasou na súa clasificación os Alveolata, Rhizaria e Heliozoa ao grupo dos Chromista.

## Historia 
O nome Chromista foi introducido por Cavalier-Smith en 1981; e os nomes anteriores cromófita e cromobionte correspóndense aproximadamente ao mesmo grupo. As árbores moleculares non serviron para resolver completamente as relacións entre os diferentes grupos de cromistas. Os tres grupos poden compartir un antecesor común cos Alveolata (ver Chromalveolata), pero hai probas que suxiren que as haptófitas e criptomónadas non están relacionadas coas heterocontas.

## Notas 
## Véxase tamén 
### Ligazóns externas 
* UCMP: Introduction to the Chromista
* Encyclopedia of Life: Chromista
Pablo Jesús Rodríguez Méndez

**Pablo Jesús Rodríguez Méndez**, nado en Viveiro o 7 de xuño de 1975, é un exfutbolista galego, que xogaba de defensa e centrocampista.

## Traxectoria 
Formouse nas categorías inferiores do Viveiro, e na tempada 1992/93 fichou polo Fabril, da Terceira División. Tras dúas tempadas no filial do Deportivo da Coruña regresou a Viveiro para a tempada 1994/95. Xogou dúas tempadas e media co club da Mariña na Terceira División, actuando como defensa, e en xuño de 1997 fichou polo Lugo, da Segunda B.

Titular indiscutible no equipo de Edrosa, adiantou a súa posición ao centro do campo, e disputou 66 partidos en dúas tempadas, marcando 9 goles. En xuño de 1999 fichou polo Racing de Ferrol, tamén de Segunda B. Na súa primeira tempada no club, con José Ramón Arteche no banco, logrou o ascenso á Segunda División, contribuíndo ademais con 9 goles. Xogou as seguintes tres tempadas na categoría de prata, con Luis César como adestrador, ata que o equipo descendeu na 2002/03. Militou un total de cinco tempadas no club ferrolán, exercendo como capitán nas dúas últimas, disputando 120 partidos e marcando 21 goles. Deixou o equipo despois de conseguir un novo ascenso a Segunda na tempada 2003/04.

Comezou a tempada 2004/05 no Girona, pasando no mercado invernal ao Leganés, disputando 17 partidos entre os dous equipos en Segunda B. Na seguinte tempada, tras uns meses sen equipo, adestrándose en solitario en Viveiro e rexeitando unha oferta do Górnik Łęczna da Ekstraklasa, regresou ao Lugo, desta vez na Terceira División. Conseguiu ascender esa mesma tempada, e xogou dúas máis en Segunda B ata 2008.

Tras un breve paso polo Atlético Baleares, fichou no verán de 2009 polo Compostela, co que non chegou a debutar en partido oficial, deixando o club un mes despois para asinar co CD As Pontes, de Preferente. Ao remate da tempada 2009/10 colgou as botas e converteuse no novo director deportivo do club pontés.

Durante os seguintes anos pasou polos apartados técnicos do Xerez, Valencia e Villarreal.

## Notas 
## Véxase tamén 
### Ligazóns externas 
* 
*Datos do xogador en BDFutbol .
Gregory van der Wiel

**Gregory Kurtley van der Wiel**, nado o 3 de febreiro de 1988 en Ámsterdam, é un futbolista neerlandés. Xoga de lateral dereito e o seu club actual é o Paris Saint-Germain. Ademais, é internacional coa selección de Holanda.

## Traxectoria 
### Club 
Van der Wiel fixo o seu debut coma profesional para o Ajax o 11 de marzo de 2007 na vitoria por 4-1 contra o FC Twente. Na tempada 2007-08, participou na vitoria por 1-0 contra o PSV Eindhoven na disputa da Supercopa dos Países Baixos, conseguindo o primeiro trofeo da súa carreira. Ao remate da tempada 2009-10, gañou o trofeo ó mellor xogador novo do ano.

### Selección 
Van der Wiel xogou o seu primeiro partido coma internacional absoluto o 11 de febreiro de 2009, nun amigable contra Tunisia. Formou parte do equipo da selección holandesa que quedou subcampioa no Mundial de Suráfrica de 2010.

Foi incluído tamén no equipo da selección holandesa para a disputa da Eurocopa de Polonia/Ucraína de 2012.

## Palmarés 
### Club 
;AFC Ajax
* **Eredivisie (2):**
:: 2010–11, 2011–12
* **Copa dos Países Baixos (2):**
:: 2006–07, 2009–10
* **Supercopa dos Países Baixos (1):**
:: 2007

;Paris Saint-Germain
* **Ligue 1 (2):**
:: 2012–13, 2013–14
* **Supercopa de Francia (2):**
:: 2013, 2014
* **Copa da Liga de Francia (1):**
:: 2013–14

## Notas 
## Véxase tamén 
### Ligazóns externas 
* Páxina Web oficial de Gregory van der Wiel 
* Estatísticas en FIFA.com  
* Perfil en Transfermarkt
Txalaparta

dereita|miniatura|220px|Txalaparta de dúas táboas sobre pel de ovella.
A **txalaparta** é un instrumento de percusión tradicional do País Vasco. Xeralmente consta de dous soportes (cestos, cadeiras, banquetas etc) sobre os que se pon algún material illante (follas de millo, sacos vellos, herba seca etc) e sobre todo isto, unha táboa que é golpeada con catro paus (dous para cada *txalapartari*).

As madeiras máis utilizadas para a súa construción son as de ameneiro, freixo, castiñeiro e outras do país. Aínda que tradicionalmente cada txalaparta adoitaba ter dúas ou tres táboas de madeira, hoxe en día é habitual atopar txalapartas formadas por unha ducia de táboas.

## Orixe 
Este instrumento de percusión tradicional utilizábase nunha pequena zona do País Vasco, concretamente nos baserri e arredores da conca do río Urumea: Lasarte-Oria, Usurbil, Hernani, Ereñotzu, Urnieta, Astigarraga, Ergobia e Andoain. O seu emprego estaba intimamente ligado ós labores de fabricación da sidra. Tras tritura-la mazá, celebrábase unha cea e a festa podíase prolongar até altas horas da mañá.

Unha vez rematada a cea, ó oír o instrumento, a xente dos arredores íase animando e achegábase ó lugar. O emprego da txalaparta sempre estivo ligado ó medio rural, pero tamén se empregaba noutro tipo de celebracións como as vodas, ben o mesmo día ou días antes do festexo. A txalaparta era sinónimo de música festiva e tamén se usaba en xogos rítmicos de improvisación.

## Toques da txalaparta 
Existen diversos toques que teñen evolucionado a outros máis modernos.
* Tradizonala (tradicional)
* Laukitua (toque moderno)
* Hirukoa (de tres)
* Papua (na honra á tribo papúa africana)
* Bostekoa (de cinco)
* Bassa (valse)
* Ezpata Dantza (danza das espadas)

## Véxase tamén 
### Ligazóns externas 
*txalaparta.fr
Ángel Carballeira Rego

**Ángel Carballeira Rego**, nado en Lanzós (Vilalba) o 19 de marzo de 1907 e finado en Perpiñán (Francia) en xullo de 1963, foi un militante e resistente anarquista galego, tamén citado como "**Rejo**". Foi membro destacado da Federación Anarquista Ibérica e desenvolveu cargos de responsabilidade na CNT durante a Guerra Civil Española.

## Traxectoria 
Como tantos outros rapaces da súa xeración, Ángel Carballeira emigrou á Arxentina durante a súa puberdade. Neste país esperta o seu interese polas ideas anarquistas, coñecendo de preto as actividades da FORA e máis da Unión Sindical Argentina. En 1923 estableceuse en Barcelona onde formou parte activa do movemento anarquista do barrio de Grácia.

Prendido en diversas ocasións pola policía, en 1933 foi encadeado por mor da súa militancia nos Comités de Defensa da CNT e na FAI de Grácia.

Durante a Guerra Civil Española desempeña cargos de responsabilidade na CNT barcelonesa. Rematada a contenda, Carballeira exiliouse en Francia onde é vinculado con grupos de acción anarquistas, especialmente co grupo de Josep Lluís Facerías en 1947 e despois co grupo de Vila Capdevila en 1949.

En 1959 accede ó cargo de Secretario de Coordinación do Secretariado Intercontinental da CNT (grupo maioritario dentro da Confederación Nacional del Trabajo) e figura como responsable da loita antifranquista dentro da organización. En 1961 foi reelixido para o cargo no Congreso de Reunificación de Limoges.

## Notas 
## Véxase tamén 
### Bibliografía 
* Enciclopedia Galega Universal de Ir Indo; *Carballeira, Ángel*
* Christie, Stuart; ''General Franco Made Me a 'terrorist'* 2003 .
* Trenc Ballester, Eliseu; *Els Pirineus, Catalunya i Andorra'' 2006 .
Veracruz

**Veracruz** é un municipio e a cidade máis grande e importante do Estado de Veracruz. Ten o porto marítimo comercial máis importante de México. En 2010 tiña 552&nbsp;156 habitantes.

Está situada a 90&nbsp;km de distancia da capital do estado Xalapa e a 400&nbsp;km de distancia da Cidade de México. Limita ao norte co municipio de La Antigua e o golfo de México; ao sur cos municipios de Medellín e Boca del Río; ao leste co golfo de México e ao oeste cos municipios de Manlio Fabio Altamirano e Paso de Ovejas. O seu clima é tropical cálido, cunha temperatura media anual de 25,3&nbsp;°C e cunha precipitación media anual de 1500&nbsp;mm.

Historicamente esta cidade e porto destaca por ser fundada por Hernán Cortés, atopándose na rexión pola que os españois desembarcaron para emprender a conquista de Tenochtitlán. Ademais recibiu o nomeamento de *Catro veces heroica* por decreto presidencial, por mor de enfrontar catro distintas invasións estranxeiras.

## Notas 
## Véxase tamén 
### Ligazóns externas 
*
O Rego Cavado, Montouto, Abadín

**O Rego Cavado** é un lugar da parroquia de Montouto no concello lugués de Abadín na comarca da Terra Chá. Segundo datos do IGE, en 2023 tiña 1 habitante (1 home), o que supón unha diminución respecto 2015 cando tiña dous habitantes (dous homes).

## Lugares e parroquias 
### Lugares de Montouto 
### Parroquias de Abadín 
## Notas 
## Véxase tamén 
### Outros artigos 
* Lugares de Abadín
A Capeleira, Labrada, Abadín

**A Capeleira** é un lugar da parroquia de Labrada no concello lugués de Abadín na comarca da Terra Chá. O Instituto Galego de Estatística non achega datos de poboación para a localidade.

## Notas 

## Lugares e parroquias 
### Lugares de Labrada 
### Parroquias de Abadín 
## Véxase tamén 
### Outros artigos 
* Lugares de Abadín
Viacheslav Malafeev

**Viacheslav Aleksandrovich Malafeev** (en ruso *Вячеслав Александрович Малафеев*), nado en San Petersburgo o 4 de marzo de 1979, é un futbolista ruso. Xoga de gardameta e o seu club actual é o FC Zenit San Petersburgo. Ademais, é internacional coa selección de Rusia.

## Traxectoria 
### Club 
En 1997, Malafeev comezou a xogar no segundo equipo do FC Zenit San Petersburgo, da terceira división. Tivo a súa primeira oportunidad para xogar no primeiro equipo en 1999. Converteuse no gardameta titular do Zenit en 2001. Gañou a Copa da UEFA na tempada 2007-08 co Zenit tras gañarlle na final ó Rangers FC.

### Selección 
Malafeev debutou coa selección absoluta o 19 de novembro de 2003 contra Gales, nun partido de clasificación para a Eurocopa de Portugal de 2004, e participou en dous partidos na propia Eurocopa.

Foi incluído tamén no equipo da selección rusa para a disputa da Eurocopa de Polonia/Ucraína de 2012.

## Notas 
## Véxase tamén 
### Ligazóns externas 
* Perfil na web do FC Zenit San Petersburgo
John Carter (filme)

***John Carter*** é un filme estadounidense de fantasía dirixido por Andrew Stanton que se estreou no 2012. Baséase na novela *A Princess of Mars* de Edgar Rice Burroughs.

## Sinopse 
John Carter é un veterano da Guerra Civil Estadounidense (1861-1865) que se atopa por unha infeliz casualidade no planeta Marte. Alí descobre que está habitado e que dúas cidades enfrontadas están a decidir o destino de todo o planeta.

## Personaxes 
* Taylor Kitsch como John Carter
* Lynn Collins como Dejah Thoris
* Samantha Morton como Sola
* Willem Dafoe como Tars Tarkas
* Thomas Haden Church como Tal Hajus
* Mark Strong como Matai Shang
* Ciarán Hinds como Tardos Mors
* Dominic West como Sab Than
* James Purefoy como Kantos Kan
* Bryan Cranston como Coronel Powell
* Polly Walker como Sarkoja
* Daryl Sabara como Edgar Rice Burroughs
* Nicholas Woodeson como Dalton
* Don Stark como Dix
* Jon Favreau como Thark bookie
* Art Malik como Xeneral Zodangan

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Andrés Balsa

**Andrés Balsa Antón**, nado en Mugardos o 11 de marzo de 1883 e finado en Madrid en decembro de 1973, foi un boxeador, loitador profesional e adestrador de fútbol galego.

## Traxectoria 
### Como loitador 
Andrés Balsa enrolouse na mariña mercante, e cando menos desde 1909, participou en competicións de loita e xa na altura de 1915 a prensa española faise eco das súas vitorias nos Estados Unidos e Cuba. Cos seus dous metros de altura e cen quilos de peso competiu dende os Estados Unidos ao Perú, Cuba ou a Arxentina cunha gran porcentaxe de vitorias e amasando unha cantidade de diñeiro. Debido a súa fama, participou no filme italiano *Quo Vadis?* (E. Guazzoni, 1912), aínda que noutras afírmase que quen a desempeñou foi o romano Bruto Castellani). Logo de loitar en cidades como Río de Xaneiro, Madrid ou Liverpool, ao remate da primeira guerra mundial regresou a Galiza, chegando ao porto de Vigo o 1º de xullo de 1920 a bordo do vapor *Desna*, recibido en loor de multitudes.

Confiado nas súas capacidades decidiu dar o salto ao competitivo mundo do boxeo. A finais dos anos cincuenta emigrou ao Brasil coa súa muller, reclamados polo seu fillo Andrés, dono de varios negocios. A finais dos anos sesenta morreu o seu fillo e a familia quedou na ruína. O Valencia CF xiroulle diñeiro para regresar a España e ofreceulle asentarse en Valencia coa súa muller.

## Notas 
## Véxase tamén 
### Ligazóns externas 
* La perra vida de Andrés Balsa
* Acotaciones de un ferrolés

* Andrés Balsa, el Hércules gallego que maravilló al mundo
Poza (homónimos)

O termo **Poza** pode referirse a:

***Poza**, estanque pequeno que se forma no terreo ao chover, regar ou nas rúas polo efecto do tráfico.

Como topónimo, pode referirse a:

;En Galiza
***Poza**, lugar da parroquia de Vilameá de Ramirás, no concello de Ramirás;
***A Poza**, lugar da parroquia de Labrada, no concello de Abadín;
***A Poza**, lugar da parroquia de Lampón, no concello de Boiro;
***A Poza**, lugar da parroquia de Quembre, no concello de Carral;
***A Poza**, lugar da parroquia de Esteiro, no concello de Cedeira;
***A Poza**, lugar da parroquia da Cervela, no concello do Incio;
***A Poza**, lugar da parroquia de Mercurín, no concello de Ordes;
***A Poza**, lugar da parroquia de Pereira, no concello de Ordes;
***A Poza**, lugar da parroquia de Pasarelos, no concello de Oroso;
***A Poza**, lugar da parroquia de Santo Ourente de Entíns, no concello de Outes;
***A Poza**, lugar da parroquia de Cabreira, no concello de Salvaterra de Miño;
***A Poza**, lugar da parroquia de Oia, no concello de Vigo;
***A Poza**, lugar da parroquia de Queiruga, no concello de Porto do Son;
***A Poza Real**, lugar da parroquia de Conxo, no concello de Santiago de Compostela;
***O Camiño da Poza**, lugar da parroquia de Dorneda, no concello de Oleiros;
***As Pozacas**, lugar da parroquia de Cerqueda, no concello de Malpica de Bergantiños;
***A Pozadauga**, lugar da parroquia da Barqueira, no concello de Cerdido;
***Pozancas**, lugar da parroquia de Agüeira, no concello de Becerreá;
***Pozavella**, lugar da parroquia de Desteriz, no concello de Padrenda.

## Véxase tamén
### Outros artigos
O Outeiro, Quende, Abadín

**O Outeiro** é un lugar da parroquia de Quende no concello lugués de Abadín na comarca da Terra Chá.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Quende 
### Parroquias de Abadín 
## Notas
O Catadoiro

O topónimo **O Catadoiro** pódese referir a:

;En Galiza
***O Catadoiro**, lugar da parroquia de Labrada, no concello de Abadín;
***O Catadoiro**, lugar da parroquia de Duarría, no concello de Castro de Rei;
***O Catadoiro**, lugar da parroquia de Xende, no concello da Lama;
***O Catadoiro**, lugar da parroquia de Arcos, no concello de Outeiro de Rei;
***O Catadoiro**, lugar da parroquia do Freixo de Sabardes, no concello de Outes;
***O Catadoiro**, lugar da parroquia de Noal, no concello de Porto do Son;
***O Catadoiro**, lugar da parroquia de Adina, no concello de Sanxenxo;
***O Catadoiro**, lugar da parroquia de Recaré, no concello do Valadouro;
***O Catadoiro**, lugar da parroquia de San Simón da Costa, no concello de Vilalba.

## Véxase tamén
### Outros artigos
***A Catadoira**, lugar da parroquia de Veiga, no concello de Ortigueira;
***O Cataduiro**, lugar da parroquia de Alón, no concello de Santa Comba.
Fernando Iglesias

**Fernando Iglesias Mouta**, nado en Vilagarcía de Arousa en 1967, é un autor de banda deseñada galego coñecido artisticamente como **Kohel**.

## Traxectoria 
Comezou a debuxar profesionalmente cara ao ano 1987, no suplemento universitario do *Correo Galego*. Aínda que traballou na publicidade e ilustrou libros, sobre todo considérase debuxante de bandas deseñadas, que veu publicando en varias fanzines, diarios e revistas (*O Correo Galego*, *Diario de Pontevedra*, *Xornal de Galicia*, *Revista Compostelán*, *Injuve*, *Zona 84*, *Elipse*, *NSLM*, *2veces Breve*, *Fronte Comixario*, *Barsowia*, *BD Banda*...) dende os primeiros anos 90.

## Obra 
Entre as obras que tiveron certa repercusión están *GORKA* (1998, en colaboración con Carlos Portela e Sergi Sanjulián, para Planeta de Agostini Cómics) e *IMPRESIONES DE LA ISLA* (1993-1994, con Carlos Portela para Camaleón Ediciones, coa que obtivo tres nomeamentos no Salón Internacional de Banda Deseñada de Barcelona de 1994; dous ó mellor autor revelación e un ó mellor guión). Esta última obra recuperaríaa máis tarde no Diario de Pontevedra como páxina dominical, formato e xornal no que tamén publicou *O cinema de papel*. Tamén publicou durante dez anos (e un máis no Xornal de Galicia) unha viñeta diaria de carácter político coa firma de *Orballo*.

Colabora activamente na revista satírica *Retranca* e a infantil *Fiz*. Dende o 2012 traballa como mestre na primeira Escola Profesional de Banda Deseñada e ilustración de Galicia, coñecida como O Garaxe Hermético e fundada por Kiko da Silva no mesmo ano.

En 2014 publicou unha adaptación a banda deseñada do relato *Dedalus en Compostela* de Vicente Risco.

## Véxase tamén 
### Ligazóns externas 
*Traxectoria na páxina Ogaraxehermetico.com
Polas inmensas e alleas fortunas

***Polas inmensas e alleas fortunas*** é unha novela en lingua galega de Laura Caveiro, publicada en 1995 por Edicións Xerais.

## Trama 
[miniatura|dereita|270px|*O cambista e a súa muller*, de [Quentin Massys, cadro usado na portada do libro.]]

Tom Vas é un detective privado de Vigo, ex policía. Á súa oficina chega Victoria, unha muller rica, dicindo que o seu fillo Óscar, de dezaoito anos, apareceu asasinado nove días atrás. O detective cre que a señora, viúva desde un ano atrás, tiña unha especial devoción polo seu fillo.

Tom comeza a investigar. Coñece a Susana, a que era moza de Óscar. Ela embebédase e conduce o seu coche pola AP-9. No traxecto dille que Óscar se deitaba cun home maior. De súpeto, Susana dá a volta e comeza a circular en dirección contraria. Logo dun golpe de volante de Tom para evitar un camión, o coche e os dous ocupantes caen pola ponte de Rande abaixo. Xa salvos na costa, Susana dille que quería suicidarse.

Tom e mais a súa secretaria investigan no círculo de Victoria. Ten unha empresa da construción xunto cun avogado que anos atrás provocou que botasen a Tom da policía. Amais, lévase cun conselleiro da Xunta de Galicia. Malia a súa recente viuvez e a perda do fillo, ten intención de casar cun mociño de vinte e un anos.

Victoria confésalle a Tom que atopou dúas fotos nas que Óscar aparece cun home maior, e que o home é o conselleiro, pero que é consciente de que non vai poder denuncialo á policía. Logo de que Tom metese presión a un policía coñecido del para que investigasen, o seu despacho aparece desfeito. Finalmente, Victoria dille que deixe a investigación.

## Narración 
É unha novela negra escrita en primeira persoa. O personaxe principal é o detective, unha persoa malencarada e misóxina, que golpea sen pudor á súa secretaria.

## Véxase tamén 
### Ligazóns externas 
* Ficha en *Negra y Criminal*.
A Fraga Vella, Romariz, Abadín

**A Fraga Vella** é un lugar da parroquia de Romariz no concello lugués de Abadín na comarca da Terra Chá. Atópase no extremo setentrional do concello, no límite coa parroquia dos Remedios (Mondoñedo). Na localidade hai unha estación meteorolóxica, da rede de MeteoGalicia.

## Lugares e parroquias 
### Lugares de Romariz 
### Parroquias de Abadín 
## Notas 
## Véxase tamén 
### Outros artigos 
* Lugares de Abadín
Éric Tabarly

**Éric Tabarly**, nado en Nantes, Francia, en 1931 e desaparecido o 13 de xuño de 1998 en augas do Canal da Mancha mentres participaba nunha regata de antigos veleros, foi un mariñeiro bretón que participou en numerosas competicións marítimas.

En 1980 bateu o récord da travesía do Atlántico norte a vela.

## Véxase tamén 
### Ligazóns externas 
* Cité de la voile Éric Tabarly
* Asociación Éric Tabarly
José Luis García Traid

**José Luís García Traid**, nado en Zaragoza o 6 de abril de 1936 e finado o 11 de xaneiro de 1990 na mesma cidade, foi un xogador e adestrador de fútbol.

## Traxectoria 
### Como futbolista 
Comezou a xogar na categoría xuvenil do *Patria* e o *La Salle*. Pouco despois deu o salto ao Real Zaragoza, onde transcorrería toda a súa carreira futbolística, a excepción dunhas cesións ao Celta de Vigo, Amistad e Levante UD. Nestes anos conseguiría afianzarse como titular indiscutíbel no equipo maño e debutar coa Selección española de fútbol, porén tería que retirarse do fútbol en activo moi novo a raíz dunha lesión que sufriu ante o Deportivo da Coruña no ano 1961 aos 25 anos de idade.

### Como adestrador 
Despois da lesión e múltiples operacións que comportou comeza a actuar como adestrador, nun primeiro momento dirixindo aos xuvenís do San Lamberto, o Aragón e o Huesca. Na tempada 1970-71 faise cargo do Real Zaragoza en substitución de Domingo Balmanya pero non logra evitar o descenso a Segunda División. Posteriormente a súa carreira de adestrador levaríao a equipos como UD Salamanca (ao que ascendeu a Primeira División), Atlético de Madrid, Real Betis, Burgos, Celta de Vigo e Hércules CF.

Tamén foi mestre da Escola Nacional de Preparadores.
Ismail Qemali

**Ismail Qemali**, nado en Vlorë o 16 de xaneiro de 1844 e finado en Bari o 24 de xaneiro de 1919, foi un líder nacionalista albanés, fundador do estado independente de Albania no ano 1912 e primeiro ministro ata o comezo da primeira guerra mundial no ano 1914.

## Traxectoria 
Nado nunha familia nobre, tras cursar os estudos primarios na súa cidade natal estudou secundaria en Ioánina e trasladouse a Istanbul, onde participou nos esforzos por estandarizar o idioma albanés e a creación dunha asociación cultural albanesa.

Dentro do Imperio Otomán desempeñou importantes funcións na administración. Porén as súas políticas liberais e as peticións de reformas democráticas levárono a confrontarse co círculos de poder de Istanbul. A Sublime Porta condenouno a prisión, sendo indultado sete anos despois.

Foi un dos fundadores e principais figuras do Congreso Nacional Albanés, así como o pai da Declaración de Independencia de Albania e da formación dun goberno independente o 28 de novembro de 1912. De xeito simbólico o alzamento da bandeira albanesa en Vlorë por parte de Isa Boletini, Luigj Gurakuqi e o propio Qemali puxo punto final a case quiñentos anos de dominio otomán.

## Véxase tamén 
### Ligazóns externas 
* Historia de Albania .
Isabel Vilalba

**Isabel Vilalba Seivane**, nada en Lourenzá en 1975, é unha activista, gandeira e sindicalista galega

## Traxectoria 
[alt=Da nosa esquerda á nosa dereita: Isabel Vilalba, Adela Figueroa, Dora Cabaleiro e Elena Ferro na mesa redonda 'activismos pola sustentabilidade', mantida o 30 de novembro de 2018 na Casa das Letras en Ribadeo, organizada polo Observatorio da Mariña pola Igualdade.|miniatura|Da nosa esquerda á nosa dereita: Isabel Vilalba, [Adela Figueroa, Dora Cabaleiro e Elena Ferro na mesa redonda 'activismos pola sostibilidade', mantida o 30 de novembro de 2018 na Casa das Letras en Ribadeo, organizada polo Observatorio da Mariña pola Igualdade.]]
Neta de agricultores e filla de emigrantes en Suíza, co-rexenta unha explotación de vacún de leite e fabas en Lourenzá. En xuño de 2012 foi elixida secretaria xeral do Sindicato Labrego Galego. Asemade, foi responsable da Secretaría das Mulleres do SLG.

Forma parte da directiva da Coordinadora Europea da Vía Campesina.

As súas actividades como activista abranguen diversos campos, dende a organización agraria, pasando pola soberanía alimentaria, demandando a necesidade de cambiar a xestión dos lumes.

## Notas 
## Véxase tamén 
### Ligazóns externas 
*Isabel Vilalba, nova secretaria xeral do SLG
Eliseo Fernández

O nome **Eliseo Fernández** pode referirse a:

***Eliseo Fernández Gómez**, político galego (n. 1950);
***Eliseo Fernández Fernández**, historiador galego (n. 1967);
Ramakrishna

**Ramakrishna**, nado como **Gadadhar Chattopadhyay** o 18 de febreiro do 1836 e finado o 16 de agosto do 1886, foi un afamado místico indio do século XIX. A súa escola de pensamento relixioso levou á formación da **Ramakrishna Mission** polo seu principal discípulo, Swami Vivekananda. Moitos dos seus devotos referíanse a el como "Paramahansa" ("o gran cisne", título que outorgan, na tradición hindú, a aquelas persoas que se considera que acadaron a liberación ou *Moksa*), deste xeito comezou a ser coñecido como Ramkrishna Paramhamsa.

Ramakrishna naceu nunha familia *Brahmin* de escasos recursos na Bengala rural. Converteuse, xa de novo, en sacerdote do templo de Dakshineswar adicado á deusa Kali. A máis coñecida entre os seus primeiros mestres espirituais foi unha ascética da tradición Tantra e da devoción (bhakti) Vaishnava. Máis tarde outro asceta da tradición Advaita Vedanta aprendeulle meditación non-dual e, de acordo con Ramakrishna, experimentou un *nirvikalpa samadhi* baixo a súa guía. Ramakrishna tamén se aproximou a outras relixións, sobre todo ao islam e ao cristianismo, e dixo que todas conducían ao mesmo deus.

## Notas 
## Véxase tamén 
### Bibliografía 
* Ananyananda, Swami (1981). Ramakrishna: a biography in pictures. Advaita Ashrama, Calcutta. ISBN 978-81-85843-97-1.
* Chetanananda, Swami (1990). Ramakrishna As We Saw Him. St. Louis: Vedanta Society of St Louis. ISBN 978-0-916356-64-4.
* Christopher Isherwood, Ramakrishna and his Disciples (1965) 
* Hourihan, Paul (2002). Ramakrishna & Christ, the Supermystics: New Interpretations. Vedantic Shores Press. ISBN 1-931816-00-X.
* Olson, Carl (1990). The Mysterious Play of Kālī: An Interpretive Study of Rāmakrishna. American Academy of Religion. ISBN 1-55540-339-5.
* Prosser, Lee. (2001) Isherwood, Bowles, Vedanta, Wicca, and Me. Writers Club: Lincoln, Nebraska. ISBN 0-595-20284-5
* Satyananda, Saraswati. Ramakrishna: The Nectar of Eternal Bliss. Devi Mandir Publications. ISBN 1-877795-66-6.
* Torwesten, Hans (1999). Ramakrishna and Christ, or, The paradox of the incarnation. ISBN 978-81-85843-97-1.
* Jean Herbert, L'enseignement de Râmakrishna, Albin Michel, 2005
* Rachel e Jean-Pierre Cartier, Ramakrishna : un maître pour notre temps. París : la Table ronde, 2004. 171 p., 20&nbsp;cm. ISBN 2-7103-2538-1.
* Romain Rolland, La vie de Ramakrishna, Suivi de l'enseignement de R., Coll. les grands initiés, París, Robert laffont, 1973, 332p.
* « M » (Mahendranath Gupta), son disciple, Les entretiens de Ramakrishna, Editions du Cerf, 1996, ISBN 2-204-05300-7. 
* Lemaître, Solange: Ramakrischna, Rowohlt, Reinbek bei Hamburg 1986; ISBN 3-499-50060-4
* Meiser, Christian: Ramakrishna; Goldmann, München 1986; ISBN 3-442-08437-7
* Ramakrishna: Das Vermächtnis; Barth, Frankfurt/Main 2003; ISBN 3-502-61155-6
* Ramakrishna: Ein Werkzeug Gottes sein, Gespräche mit seinen Schülern; Benziger, Zürich 1988; ISBN 3-545-20708-0
* Michel Meex, Ode à Ramakrishna, Editions Le Manuscrit, 2007, ISBN 2-7481-8332-0

### Ligazóns externas 
* The Ramakrishna Mission Institute of Culture
* Ramakrishna Mission Singapur 
* Ramakrishna Mission Delhi
The Woman in Black

***The Woman in Black*** é un filme de terror dirixido por James Watkins que se estreou no 2012. Baséase na novela *homónima* de Susan Hill.

## Sinopse 
Arthur Kipps é un avogado de Londres cuxa empresa o envía a un lugar afastado para vender a casa dun cliente que acaba de finar. A xestión, aparentemente rutineira, tropeza con certas dificultades: os veciños amósanse contrarios a falar sobre a casa ou a achegarse a ela; ademais, ninguén está disposto a admitir a existencia dunha muller de negro que el está seguro de que viu na casa.

## Personaxes 
* Daniel Radcliffe como Arthur Kipps
* Ciarán Hinds como Sam Daily
* Janet McTeer como Elizabeth Daily
* Sophie Stuckey como Stella Kipps
* Misha Handley como Joseph Kipps
* Liz White como Jennet Humfrye
* Daniel Cerqueira como Keckwick
* Tim McMullan como Jerome
* Aoife Doherty como Lucy Jerome
* Roger Allam como Mr Bentley
* Victor McGuire como Gerald Hardy
* Alexia Osborne como Victoria Hardy
* David Burke como PC Collins
* Alisa Khazanova como Mrs. Drablow
* Ashley Foster como Nathaniel Drablow
* Jessica Raine como Neneira de Joseph
* Shaun Dooley como Fisher
* Mary Stockley como Mrs Fisher
* Sidney Johnston como Nicholas Daily

## Véxase tamén 
### Ligazóns externas 
* Ficha na IMDb 
* Ficha en Filmaffinity
As Augas, A Graña de Vilarente, Abadín

**As Augas** é un lugar da parroquia da Graña de Vilarente no concello lugués de Abadín na comarca da Terra Chá. O Instituto Galego de Estatística non achega datos de poboación para a localidade.

## Notas 

## Lugares e parroquias 
### Lugares da Graña de Vilarente 
### Parroquias de Abadín 
## Véxase tamén 
### Outros artigos 
* Lugares de Abadín
Os Carracedos

Como topónimo **Os Carrracedos** pode referirse a:

;En Galiza
***Os Carracedos**, lugar da parroquia de Corvite, no concello de Abadín;
***Os Carracedos**, lugar da parroquia da Graña de Vilarente, no concello de Abadín.

## Véxase tamén
### Outros artigos
O Garaxe Hermético

**O Garaxe Hermético** é a primeira Escola Profesional de banda deseñada e ilustración de Galicia, fundada por Kiko da Silva no 2012 e localizada na cidade de Pontevedra. Trátase dunha escola privada que ofrece unha titulación privada.

## Historia 
A escola nace coa iniciativa de formar de xeito profesional a novos autores de BD e ilustradores. As clases están impartidas por profesionais do sector en activo como Fernando Iglesias, Fran Bueno Capeáns, Miguel Porto e o propio Kiko da Silva. A parte das clases anuais, tamén se ofertan Clases Maxistrais doutros profesionais con carácter gratuíto para os alumnos matriculados. Miguelanxo Prado tamén imparte un Seminario de Banda Deseñada mensual todos os cursos.

No ano 2018, foi escollido para participar no "European Comic Schools Contest", un dos máis importantes concursos de ilustración e banda deseñada de Europa.

## Notas 
## Véxase tamén 
### Ligazóns externas 
*Páxina oficial O Garaxe Hermético
O Fondal

O topónimo **O Fondal** pode referirse a:

;En Galiza
***O Fondal**, lugar da parroquia da Graña de Vilarente, no concello de Abadín;
***O Fondal**, lugar da parroquia de Bértoa, no concello de Carballo;
***O Fondal**, lugar da parroquia de Xaviña, no concello de Coristanco;
***O Fondal**, lugar da parroquia de Perbes, no concello de Miño;
***O Fondal**, lugar da parroquia de Árbol, no concello de Vilalba.
Agravain

**Sir Agravain** ou **Sir Agravaine** é un cabaleiro da Táboa Redonda e un personaxe recorrente nas lendas da Materia de Bretaña. É o segundo fillo do Rei Lot e a raíña Morgause e á súa vez, sobriño do Rei Artur. Os seus irmáns son Gauvain, Gaheris, Gareth e Mordred.

Agravain adoita ser representado como un guerreiro competente pero que non acada a gloria dos seus irmáns Gauvain e Gareth. Ten reputación de malicioso. Na meirande parte das versións da lenda artúrica, Agravain aparece como o personaxe que descobre e saca á luz o romance adúltero entre a raíña Xenevra e Lanzarote do Lago, desencadeando unha guerra entre Lancelot e o rei Artur, que desembocaría na perdición do reino.

Na literatura medieval é nomeado nos seguintes libros: *Perceval ou le Conte du Graal* e *Le Livre de Caradoc*.

## Véxase tamén 
### Outros artigos 
* Cabaleiros da Táboa Redonda
* Rei Artur
Snow Patrol

**Snow Patrol** é unha banda de rock alternativo procedente de Bangor, Irlanda do Norte e formada no ano 1994 na Universidade de Dundee, en Escocia. Os seus tres primeiros discos, o EP *Starfighter Pilot* (1997), e os álbum de estudio *Polarbears* (1998) e ''When It's All Over We Still Have to Clear Up* (2001), foron un éxito comercial, sendo editados polos selos independentes Electric Honey e Jeepster. Posteriormente o grupo asinou un contrato con Polydor Records en 2002.

Snow Patrol acadou a fama en todo o país coa súa estrea con Polydor, *Final Straw*, publicado en 2003. O álbum foi certificado cinco veces platino no Reino Unido e chegou a vender máis de 3 millóns de copias en todo o mundo. Seu seguinte álbum de estudio, *Eyes Open* (2006), e o seu sinxelo "Chasing Cars", fixeron que a banda se fixese famosa a nivel internacional. Este traballo acadou o primeiro posto da lista británica de álbums e foi o disco máis vendido nese país ese ano, chegando as unidades vendidas aos 6 millóns en todo o mundo. No ano 2008 o grupo lanzou o seu quinto álbum de estudio, *A Hundred Million Suns*, e en 2009 o seu primeiro recompilatorio, *Up to Now*. En 2011 publicaron o seu íltimo traballo ata a data, *Fallen Empires''.

## Discografía 
## Véxase tamén 
### Ligazóns externas 
* Páxina oficial da banda
Danko Jones

**Danko Jones** é unha banda canadense de hard rock procedente de Toronto, Ontario e formada no ano 1996.O grupo está composto por Danko Jones (voces/guitarra), John 'JC' Calabrese (baixo) e Atom Willard (batería).

## Discografía 
### Álbums 

File:W0825-Hellfest2013 DankoJones AtomWillard 70148.JPG|Atom Willard
File:W0824-Hellfest2013 DankoJones AtomWillard DankoJones 70130.JPG|Atom Willard & Danko Jones
File:W0826-Hellfest2013 DankoJones JohnCalabrese 70140.JPG|John Calabrese

## Véxase tamén 
### Ligazóns externas 
* Páxina oficial da banda
Bagdemagus

**Bagdemagus** é un personaxe que aparece nas lendas da Materia de Bretaña que adoita ser descrito como rei da terra de Gorre e como un cabaleiro da Táboa Redonda.

Bagdemagus é representado como o pai Maleagant, que secuestra á esposa do Rei Artur, a raíña Xenevra en varias versións dun episodio popular. Bagdemagus aparece por primeira vez nas fontes francesas, pero o personaxe pode que evolucionase a partir das primeiras tradicións galesas que falan do secuestro de Xenevra. Na meirande parte das versións é representado como un familiar e aliado de Artur e como un rei sabio e virtuoso, a pesar das accións do seu fillo.

Na literatura medieval é nomeado no libro *Lancelot, le Chevalier de la Charrette*, 1170.

## Véxase tamén 
### Outros artigos 
* Cabaleiros da Táboa Redonda
* Rei Artur
O Rego das Pedras, Seivane de Vilarente, Abadín

**O Rego das Pedras** é un lugar da parroquia de Seivane de Vilarente no concello lugués de Abadín na comarca da Terra Chá. Tiña 11 habitantes en 2015 (3 homes e 8 mulleres) segundo datos do IGE. Iso supón un aumento da poboación respecto a 2011 cando tiña 10 habitantes (4 homes e 6 mulleres).

## Lugares e parroquias 
### Lugares de Seivane de Vilarente 
### Parroquias de Abadín 
## Notas 
## Véxase tamén 
### Outros artigos 
* Lugares de Abadín